钦定古今图书集成/明伦汇编/氏族典/第433卷 > 《廖用贤尚友录》 > 鲍叔牙
## 钦定古今图书集成/明伦汇编/氏族典/第433卷 > 《廖用贤尚友录》 > 鲍叔牙

按《左传》庄公八年：初，襄公立无常，鲍叔牙曰：“君使民
慢，乱将作矣。”奉公子小白出奔莒。乱作，管夷吾、召忽
奉公子纠来奔。九年夏，公伐齐，纳子纠。桓公自莒先
入。秋，师及齐师战于干时，我师败绩。鲍叔帅师来言
曰：“子纠，亲也，请君讨之。管、召，仇也，请受而甘心焉。”乃
杀子纠于生窦，召忽死之。管仲请囚，鲍叔受之，及堂
阜而税之。归而以告曰：“管夷吾治于《高傒》，使相可也。”
公从之。